Les tres platges de Sagunt renoven les  seues banderes blaves
05 de maig 2023

![](/media/50ufohe3/img_2565_c.jpg?width=850&height=566.6666666666666)

L'Associació d'Educació Ambiental i del Consumidor (ADEAC) ha anunciat la relació de platges guardonades amb Bandera Blava per a este 2023. Tres platges de Sagunt mantenen este reconeixement: el Port de Sagunt, Corinto i Almardà.

El regidor de Platges de l'Ajuntament de Sagunt, Roberto Rovira, ha mostrat el seu orgull perquè les platges locals hagen renovat les seues banderes blaves: **«Som un referent com a ciutat en salvament i socorrisme, però també en cura mediambiental de les nostres platges. Estos guardons són fruit d'un enorme esforç econòmic, però sobretot humà».** A més, ha enaltit el treball de l'equip de salvament i socorrisme, al qual definix com **«un equip que és referent a escala nacional i internacional».** També ha agraït la labor de la Societat Anònima de Gestió (SAG), la Policia Local de Platges, els punts accessibles i els departaments d'Esports i Turisme.

Finalment, cal destacar que l'any passat les platges de Sagunt van obtindre 19 banderes o distintius. Almardà i el Port de Sagunt van aconseguir set banderes cadascuna: Bandera Blava, Qualitur, Q de Qualitat, ISO 9001, ISO 14001, ISO 170001 i Certificació Ambiental EMAS. Per la seua banda, la platja de Corinto va aconseguir cinc banderes: Bandera Blava, Qualitur, ISO 9001, ISO 14001 i Certificació Ambiental EMAS.

*   [](http://www.facebook.com/sharer.php?u=https://aytosagunto.es/va/actualitat/les-tres-platges-de-sagunt-renoven-les-seues-banderes-blaves/ "Facebook")
*   [](http://twitter.com/share?url=https://aytosagunto.es/va/actualitat/les-tres-platges-de-sagunt-renoven-les-seues-banderes-blaves/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-tres-platges-de-sagunt-renoven-les-seues-banderes-blaves/ "Linked In")
*   [](mailto:?body=https://aytosagunto.es/va/actualitat/les-tres-platges-de-sagunt-renoven-les-seues-banderes-blaves/)